اسلام آباد : مچ آ ملک اٹی 24 گھنٹہ ٹی کورونا دین انا 12 کیس رپورٹ مس نیز 12 ناجوڑ آتا حالیت نازرک ءِ۔ چارشنبے نادے آ قومی ادارہ جان جوڑی (این آئی ایچ) نا کنڈآن جاری حساب وکتاب نا رداٹ مچ آ ملک اٹی 24 گھنٹہ ٹی 4 ہزار 56 کورونا ٹیسٹ کننگا ہرافتیان 12 ٹیسٹ مثبت بس و داوخت آ کورونا ٹیسٹ انا مثبت کچ 0.30 درسد ئس۔ داوخت آ کورونا دین آن اسہ ناجوڑ اس ہم زوال متنے وخت اس کہ 12 ناجوڑ آتا حالیت نازرک ءِ۔ مچ آ ملک انا چندی شار تیٹی 24 گھنٹہ ٹی کروک آ ٹیسٹ آتیٹی اسلام آباد اٹی 390 ٹیسٹ کننگا ہرافتیان اسہ ناجوڑ اسے نا ٹیسٹ مثبت بس و کچ 0.26 درسد، بہاولپور اٹی 133 ٹیسٹ آتیان 2 ٹیسٹ مثبت و کچ 1.50 درسد وخت اس کہ لاہور اٹی 524 ٹیسٹ کننگا ہرافتیان 3 ٹیسٹ مثبت بس و ہموڑے کچ 0.57 درسد ئس۔
(اے پی پی)
